מיטשל, 2011
**שאנון אשלי גרסיה "שיי" מיטשל** (באנגלית: **Shannon Ashley Garcia "Shay" Mitchell**; נולדה ב-10 באפריל 1987) היא שחקנית ודוגמנית קנדית. מוכרת מתפקידה כאמילי פילדס בסדרת הטלוויזיה "שקרניות קטנות" מבית Freeform, ובעונתה הראשונה של הסדרה "את" מבית נטפליקס.

ביוגרפיה
--------

מיטשל נולדה במיסיסוגה, אונטריו שבקנדה, לאם פיליפינית ולאב מרקע נוצרי ממוצא סקוטי ואירי. כבר כשהייתה ילדה התעניינה מיטשל באמנויות הבמה, ודיווחה להוריה שהיא מתכוונת לעסוק בהן בתור קריירה. מיטשל החלה ללמוד ריקוד בגיל חמש, כאשר היא וכמה מחברותיה לשיעור התחרו מול כמה קבוצות ריקוד אחרות מבתי ספר שונים.

בגיל עשר משפחתה של מיטשל עברה לוונקובר, קולומביה הבריטית שבקנדה. כשנה לאחר המעבר, סוכנות דוגמנות בינלאומית ערכה ליהוק לדוגמניות בגיל ההתבגרות ובטרום גיל ההתבגרות. מיטשל הייתה אחת מהבנות שנבחרו.

קריירה
------

עד סוף שנות העשרה שלה, מיטשל הספיקה לדגמן לכמה קמפיינים שונים, שהתקיימו בין היתר בבנגקוק, הונג קונג וברצלונה. היא חזרה לטורונטו כדי ללמוד משחק. לאחר שחתמה על חוזה עם סוכנות שחקני תיאטרון, מיטשל הופיעה בדרמת הנעורים הקנדית "דגראסי: הדור הבא" והמשיכה לדגמן לקמפיינים שונים.
בשנת 2009, היא התארחה בפרק בסדרה "דגראסי", והופיעה בקליפ של שון פול לשיר "Hold My Hand".

בשנת 2010, החלה להופיע בתפקיד אמילי פילדס בסדרת הדרמה "שקרניות קטנות" מבית Freeform (לשעבר ABC Family), שאליה נבחנה במקור לתפקיד של ספנסר. באותה שנה היא הופיעה בארבעה פרקים בסדרה של דיסני XD "ארון סטון", והתארחה בפרק בסדרת הטלוויזיה "רוקי בלו" ודגמנה לחברת הביגוד האמריקאית "אמריקן איגל אאוטפיטרס".

בינואר 2011 מיטשל חתמה על חוזה דוברות של "פנטן" עם "פרוקטר אנד גמבל". באותה שנה היא זכתה בפרס הוליווד הצעירים בקטגוריית "צוות השנה" על הסדרה "שקרניות קטנות". בשנת 2012, היא התארחה בפרק בסדרה "Glee". בשנת 2013, היא שיחקה את מריסה בסרט הקצר "Immediately Afterlife".

בשנת 2016 שיחקה לראשונה בסרט הקולנוע "Dreamland", לצדם של ג'ייסון שוורצמן ובוורלי ד'אנג'לו. שיחקה גם את דמותה של טינה בסרטו של גארי מרשל "יום האם" בכיכובן של ג'ניפר אניסטון, ג'וליה רוברטס וקייט הדסון. ביוני 2016 מיטשל הופיעה בקליפ לשירו של ניק ג'ונאס "Under You", שנכלל באלבומו השלישי "Last Year Was Complicated".

במאי 2017 הופיעה בקליפ לסינגל הבכורה של כוכב המדיה החברתית לוגאן פול, "Help Me Help You" בו משתתפת להקת הבנים Why Don't We. בספטמבר 2017 לוהקה לתפקיד הראשי לסדרת הטלוויזיה של ABC‏ "Heiresses", שעובד מהספר בעל אותו השם מאת שרה שפרד. לסדרה עדיין איך תאריך עלייה לשידור.

בשנת 2018 גילמה את פיץ' סלינג'ר בסדרת המתח של רשת Lifetime‏, "You" בכיכובו של פן בדג'לי. עוד באותה שנה שיחקה את התפקיד הראשי בסרט האימה "הדיבוק של האנה גרייס", את דמותה של מייגן ריד, שוטת לשעבר שעובדת בחדר המתים ומגלה שם דברים אפלים ומסתוריים. ביוני 2018 השתתפה בוידאו קליפ לשירו של דרייק, "In My feelings", מתוך אלבומו החמישי "Scorpion".

בשנת 2019 החלה לשחק בסדרת הטלוויזיה הקומית של רשת הולו "פני בובה", לצידן של קאט דנינגס וברנדה סונג, את דמותה של סטלה קול, חברתה הטובה של ג'ולס מימיהן בקולג'.

חיים אישיים
-----------

ב-1 בינואר 2019 חשפה מיטשל בחשבון האינסטגרם שלה כי עברה הפלה בשנת 2018. ב-28 ביוני 2019, חשפה מיטשל בחשבון האינסטגרם שלה ובערוץ היוטיוב שלה שהיא מצפה לילד ראשון, תינוקת, עם הבן זוג שלה מאט בבל. ב-20 באוקטובר 2019 היא הודיעה על הולדתה של בתה הראשונה, אטלס נואה ובמאי 2022 נולדה לה בת שנייה בשם רום באבל.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2016 | ארץ החלומות | ניקול |  |
| 2016 | יום האם | טינה |  |
| 2018 | הדיבוק של האנה גרייס | מייגן ריד |  |
| 2022 | משהו מטיפני | ונסה |  |

### טלוויזיה

| שנה | שם | תפקיד | הערות |
| --- | --- | --- | --- |
| 2009 | דגראסי: הדור הבא | דוגמנית | פרק: "Up Where We Belong" |
| 2010 | ארון סטון | אירינה וובר | 4 פרקים |
| 2010 | רוקי בלו | ילדה חמודה | פרק: "Mercury Retrograde" |
| 2017-2010 | שקרניות קטנות | אמילי פילדס | דמות ראשית; 160 פרקים |
| 2012 | Glee | נערה בז'קט צהוב | פרק: "Britney 2.0" |
| 2018 | You | פיץ' סלינג'ר | דמות ראשית; 6 פרקים |
| 2019 | פני בובה | סטלה קול | דמות ראשית; 10 פרקים |
| 2021 | עובדי אלוהים | פרפל | פרק: "Fording the River" |

פרסים ומועמדויות
----------------

| שנה | הפרס | קטגוריה | על | תוצאה |
| --- | --- | --- | --- | --- |
| 2011 | פרסי הוליווד הצעירה | "Cast to Watch" (יחד עם טרויאן בליסאריו, לוסי הייל ואשלי בנסון) | שקרניות קטנות | **זכייה** |
| פרסי Youth Rock | "Rockin’ TV Actress" | **מועמדות** |
| 2014 | פרסי בחירת הנוער | הכוכבת של הקיץ - שחקנית | **מועמדות** |
| 2015 | פרסי בחירת הנוער | שחקנית בסדרת דרמה | **מועמדות** |
| פרסי MTV Fandom | "Ship Of The Year" (יחד עם סשה פיטרס) | **מועמדות** |
| 2016 | פרסי בחירת הנוער | הכוכבת של הקיץ - שחקנית | **מועמדות** |
| פרס בחירת הקהל | השחקנית האהובה בטלוויזיה | **מועמדות** |
| 2017 | פרסי בחירת הנוער | שחקנית בסדרת דרמה | **מועמדות** |
| פרסי בחירת הנוער | "Ship Of The Year" (יחד עם סשה פיטרס) | **מועמדות** |
| 2018 | פרסי בחירת הנוער | כוכבת הרשת של השנה - אופנה/יופי | עצמה | **מועמדות** |

קישורים חיצוניים
----------------

ויקישיתוף מדיה וקבצים בנושא **שי מיטשל** בוויקישיתוף
* 

* אתר האינטרנט הרשמי של שי מיטשל
* שי מיטשל, ברשת החברתית פייסבוק

* שי מיטשל, ברשת החברתית טוויטר

* שי מיטשל, ברשת החברתית אינסטגרם

* שי מיטשל, ברשת החברתית טיקטוק

* שי מיטשל, סרטונים בערוץ היוטיוב

* שי מיטשל, במסד הנתונים הקולנועיים IMDb (באנגלית)

* שי מיטשל, באתר AllMovie (באנגלית)

* שי מיטשל, באתר Rotten Tomatoes (באנגלית)

* שי מיטשל, באתר Metacritic (באנגלית)

* שי מיטשל, במסד הנתונים הקולנועיים KinoPoisk (ברוסית)
* סרטונים בערוץ של שיי מיטשל, באתר יוטיוב
* איילה אור-אל, השקרנית הכי שווה בעיר: שיי מיטשל שלא הכרתם, באתר nrg‏, 23 באוגוסט 2012

הערות שוליים
------------

1. ↑  'Pretty Little Liars' Actress Shay Mitchell on Coming to America | pacificcitizen.org, web.archive.org, ‏2012-07-18
2. ↑  כוכבת "שקרניות קטנות": "איבדתי את התינוק של חלומותיי" - tvbee, באתר ‏מאקו‏
3. ↑  Shay Mitchell Gives Birth, Welcomes Baby No. 2 With Matte Babel, E! Online, ‏2022-06-04

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 0843 8795
* LCCN: no2013061472
* SUDOC: 252979494
* VIAF: 300847106
* WorldCat: lccn-no2013061472

 |